Na temelju članka 117. stavak 5. Zakona o socijalnoj skrbi («Narodne novine» br. 157/13, 152/14, 99/15, 52/16, 16/17, 130/17, 98/19 i 64/20) i članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13,2/18, 8/18-pročišćeni tekst i 2/20), Gradsko vijeće Grada Šibenika na 20. sjednici od 16. lipnja 2020. godine, donosi

**O D L U K U**

**O IZMJENI ODLUKE O OSTVARIVANJU PRAVA**

**NA NOVČANU POMOĆ RODITELJIMA**

**ZA NOVOROĐENO DIJETE**

**Članak 1.**

U Odluci o ostvarivanju prava na novčanu pomoć roditeljima za novorođeno dijete

(„Službeni glasnik Grada Šibenika“ br. 2/14, 8/15 i 9/18) u članku 4. stavak 4. mijenja se i glasi: „Zahtjev iz prethodnog članka podnosi se putem sustava eNovorođenče; o čemu pročelnik Upravnog odjela za društvene djelatnosti donosi poseban Zaključak o isplati novčane pomoći roditeljima za novorođeno dijete (u daljnjem tekstu: Zaključak) u roku od 30 dana od dana podnošenja zahtjeva s potpunom dokumentacijom.“

U istom članku dodaju se novi stavci 5. i 6. i glase: „Osim preko sustava „eNovorođenče“ zahtjev je moguće predati osobno u pisanom obliku kao i putem elektronske pošte.

Sukladno članku 2. Odluke roditelji koji podnose Zahtjev za trećerođeno i više dijete dužni su jednom godišnje u mjesecu rođenja djeteta podnijeti zahtjev za ponovljenom uplatom obroka i to u pisanom obliku predajom u pisarnicu ili u elektronskom obliku. Obroci će biti isplaćivani isključivo nakon podnošenja zahtjeva roditelja za svaku kalendarsku godinu.“

Dosadašnji stavak 5. postaje stavak 7.

**Članak 2.**

Ova Odluka stupa na snagu osmog dana od dana objave u „Službenom glasniku Grada Šibenika“.

GRADSKO VIJEĆE GRADA ŠIBENIKA

Klasa: 551-01/20-01/02

Urbroj:2182/01-05/1-20-2

Šibenik, 16. lipnja 2020.

PREDSJEDNIK

dr. sc. Dragan Zlatović,v.r.